CELEX: 62015TB0603
Language: mt
Date: 2017-03-27 00:00:00
Title: Kawża T-603/15: Digriet tal-Qorti Ġenerali tas-27 ta’ Marzu 2017 – Frank vs Il-Kummissjoni (“Rikors għal annullament — Programm Qafas għar-Riċerka u l-Innovazzjoni Horizon 2020 — Sejħiet għal proposti u attivitajiet konnessi taħt il-programm ta’ ħidma tal-KER 2015 — Deċiżjoni tal-ERCEA li tiddikjara mhux eliġibbli l-proposta ppreżentata mir-rikorrenti — Deċiżjoni impliċita tal-Kummissjoni li tirrifjuta l-azzjoni amministrattiva dwar id-deċiżjoni tal-ERCEA — Indikazzjoni żbaljata tal-konvenut — Inammissibbiltà”)

6.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 178/19
            
         Digriet tal-Qorti Ġenerali tas-27 ta’ Marzu 2017 – Frank vs Il-Kummissjoni
   (Kawża T-603/15) (1)
   
   ((“Rikors għal annullament - Programm Qafas għar-Riċerka u l-Innovazzjoni Horizon 2020 - Sejħiet għal proposti u attivitajiet konnessi taħt il-programm ta’ ħidma tal-KER 2015 - Deċiżjoni tal-ERCEA li tiddikjara mhux eliġibbli l-proposta ppreżentata mir-rikorrenti - Deċiżjoni impliċita tal-Kummissjoni li tirrifjuta l-azzjoni amministrattiva dwar id-deċiżjoni tal-ERCEA - Indikazzjoni żbaljata tal-konvenut - Inammissibbiltà”))
   (2017/C 178/25)
   Lingwa tal-kawża: il-Ġermaniż
   
      Partijiet
   
   
      Rikorrenti: Regine Frank (Bonn, il-Ġermanja) (rappreżentanti: inizjalment W. Trautner, sussegwentement E. Niitväli, M. Reysen, sussegwentement E. Niitväli, M. Reysen u S. Wachs, u finalment S. Conrad, avukati)
   
      Konvenuta: Il-Kummissjoni Ewropea (rappreżentanti: R. Lyal u B. Conte, aġenti)
   
      Suġġett
   
   Talba bbażata fuq l-Artikolu 263 TFUE u intiża għall-annullament tad-deċiżjoni tal-Aġenzija Eżekuttiva tal-Kunsill Ewropew tar-Riċerka (ERCEA), tal-5 ta’ Ġunju 2015, li tikkonċerna, fil-kuntest tal-programm “ERC starting grant”, il-proposta Nru 680151 rar-rikorrenti li ma ġietx suġġetta għal evalwazzjoni pożittiva waqt l-ewwel stadju u li ma ġietx ammessa għall-eżami tat-tieni stadju u tad-deċiżjoni impliċita tal-Kummissjoni li tiċħad l-azzjoni amministrattiva ppreżentata mir-rikorrenti, skont l-Artikolu 22(1) tar-Regolament tal-Kunsill (KE) Nru 58/2003, tad-19 ta’ Diċembru 2002, li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (ĠU Edizzjoni Speċjali bil-Malti, Kapitolu 1, Vol. 4, p. 235).
   
      Dispożittiv
   
   
               1)
            
            
               Ir-rikors huwa miċħud bħala inammissibbli.
            
         
               2)
            
            
               Regine Frank u l-Kummissjoni Ewropea għandhom ibatu l-ispejjeż rispettivi tagħhom.
            
         
      (1)  ĠU C 48, 8.2.2016.